

VLADA REPUBLIKE HRVATSKE

Zagreb, 27. prosinac 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu zdravstva, Kliničkom bolničkom centru Sestre milosrdnice, za preuzimanje obveza na teret sredstava državnog proračuna Republike Hrvatske u 2021. i 2022. godini, za projekt "Nadogradnja, rekonstrukcija i opremanje dnevnih bolnica i jednodnevnih kirurgija Kliničkog bolničkog centra Sestre milosrdnice" |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 44. stavka 2. Zakona o proračunu (Narodne novine, br. 87/08, 136/12 15/15), Vlada Republike Hrvatske na sjednici održanoj \_\_\_\_\_\_\_\_\_\_\_\_\_\_\_\_\_\_\_ donijela je

**O D L U K U**

**o davanju suglasnosti Ministarstvu zdravstva, Kliničkom bolničkom centru Sestre milosrdnice, za preuzimanje obveza na teret sredstava državnog proračuna Republike Hrvatske u 2021. i 2022. godini, za projekt „Nadogradnja, rekonstrukcija i opremanje dnevnih bolnica i jednodnevnih kirurgija Kliničkog bolničkog**

**centra Sestre milosrdnice“**

**I.**

Daje se suglasnost Ministarstvu zdravstva, Kliničkom bolničkom centru Sestre milosrdnice, za preuzimanje obveza na teret sredstava državnog proračuna Republike Hrvatske u 2021. i 2022. godini, za projekt „Nadogradnja, rekonstrukcija i opremanje dnevnih bolnica i jednodnevnih kirurgija Kliničkog bolničkog centra Sestre milosrdnice“ u ukupnom iznosu od 45.713.190,50 kn i to po godinama i u iznosima kako slijedi:

|  |  |
| --- | --- |
| **Godina**  2021.  2022. | **Iznos**  31.148.333,00 kn  14.564.857,50 kn |
|  |  |

radi sklapanja ugovora o nabavi građevinskih radova, usluge stručnog nadzora, usluge projektantskog nadzora i usluge koordinatora zaštite na radu.

**II.**

Plaćanja koja proizlaze iz obveza preuzetih u skladu s točkom I. ove Odluke Ministarstvo zdravstva dužno je uključiti u financijski plan Kliničkog bolničkog centra Sestre milosrdnice u godini u kojoj obveza dospijeva.

**III.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr. sc. Andrej Plenković

**O B R A Z L O Ž E NJ E**

Klinički bolnički centar Sestre milosrdnice (dalje u tekstu: KBC Sestre milosrdnice) ugovorio je s Ministarstvom regionalnog razvoja i fondova Europske unije, kao upravljačkim tijelom Operativnog programa Konkurentnost i kohezija, i Središnjom agencijom za financiranje i ugovaranje programa i projekata Europske unije, kao posredničkim tijelom, realizaciju projekta na temelju Ugovora od dodjeli bespovratnih sredstava za projekte koji se financiraju iz Fondova u financijskom razdoblju 2014.-2020., od 8. veljače 2017. godine u ukupnoj vrijednosti od 49.824.143,20 kn, u cilju realizacije projekta „Nadogradnja, rekonstrukcija i opremanje KBC Sestre milosrdnice“, broj KK.08.1.2.03.0007.

Ukupna vrijednost projekta „Nadogradnja, rekonstrukcija i opremanje KBC Sestre milosrdnice“ iznosi 93.388.999,70 kn.

Ugovorom o dodjeli bespovratnih sredstava za projekt „Nadogradnja, rekonstrukcija i opremanje KBC Sestre milosrdnice“ Klinički bolnički centar Sestre milosrdnice ugovorio je iznos od 49.824.143,20 kn. Preostala sredstva potrebna za realizaciju projekta u iznosu od 43.564.856,50 kn osigurat će Ministarstvo zdravstva na izvoru financiranja 11 Opći prihodi i primici u okviru svog limita ukupnih rashoda.

Postupci javne nabave provedeni su isključivo za:

- građevinske radove u iznosu od 89.524.504,70 kn,

- usluge stručnog nadzora, projektantskog nadzora te usluge koordinatora zaštite na radu i geodetskih usluga u iznosu od 819.250, 00 kn (ukupno 90.343.754,70 kn),

dok za troškove izrade projektnog prijedloga, promidžbe i vidljivosti projekta, izrade studije izvedivosti, opremanje dnevnih bolnica i jednodnevnih kirurgija, završni event te troškove voditelja i revizije projekta u iznosu od 3.045.245,00 kn nije proveden postupak niti je Ministarstvo zdravstva podnijelo zahtjev za davanje suglasnosti za preuzimanje obveza na teret sredstava državnog proračuna Republike Hrvatske sukladno članku 44. Zakona o proračunu.

Slijedom navedenog, suglasnost po članku 44. Zakona o proračunu predlaže se samo za provedene postupke javne nabave u iznosu od 90.343.754,70 kn i to na teret izvora financiranja i po godinama kako slijedi:



Sukladno ponudi ponuditelja ING – GRAD d.o.o. i Nacrtu ugovora o javnoj nabavi radova, sklopio bi se ugovor za izvođenja radova rekonstrukcije-dogradnje i nadogradnje objekta ginekologije internističko kirurškom dnevnom bolnicom u sklopu Kliničkog bolničkog centra Sestre milosrdnice prema opisu radova, kvaliteti i jediničnim cijenama iz ponude i ponudbenog troškovnika po sistemu „ključ u ruke" u ukupnom iznosu od 89.524.504,70 kn s PDV-om.

Sukladno ponudi ponuditelja ARHINGTRADE d.o.o**.** i Nacrtu ugovora o javnoj nabavi usluga, sklopio bi se ugovor za izvršavanje usluge stručnog nadzora za izvođenje radova rekonstrukcije-dogradnje i nadogradnje objekta ginekologije internističko kirurškom dnevnom bolnicom u sklopu Kliničkog bolničkog centra Sestre milosrdnice prema opisu usluge, kvaliteti i jediničnim cijenama iz ponude i ponudbenog troškovnika u ukupnom iznosu od 347.500,00 kn s PDV-om.

Sukladno ponudi zajednice ponuditelja IVNE GRAĐEVINA d.o.o. i ADG d.o.o. i Nacrtu ugovora o javnoj nabavi usluga, sklopio bi se ugovor za izvršavanje usluge projektantskog nadzora za izvođenje radova rekonstrukcije-dogradnje i nadogradnje objekta ginekologije internističko kirurškom dnevnom bolnicom u sklopu Kliničkog bolničkog centra Sestre milosrdnice prema opisu usluge, kvaliteti i jediničnim cijenama iz ponude i ponudbenog troškovnika u ukupnom iznosu od 437.500,00 kn s PDV-om.

Sukladno ponudi ponuditelja TÜV CROATIA d.o.o. i Nacrtu ugovora o javnoj nabavi usluga, sklopio bi se ugovor za izvršavanje usluge koordinatora zaštite na radu za izvođenje radova rekonstrukcije-dogradnje i nadogradnje objekta ginekologije internističko kirurškom dnevnom bolnicom u sklopu Kliničkog bolničkog centra Sestre milosrdnice prema opisu usluge, kvaliteti i jediničnim cijenama iz ponude i ponudbenog troškovnika u ukupno iznosu od 34.250,00 kn s PDV-om.

Sukladno navedenom, ukupna vrijednost projekta iznosi 93.388.999,70 kn od čega se iznos od 90.343.754,70 kn odnosi na radove i usluge stručnog nadzora, projektantskog nadzora te usluge koordinatora zaštite na radu, a iznos od 3.045.245,00 kn na ostale troškove projekta (izrade projektnog prijedloga, promidžbe i vidljivosti projekta, izrade studije izvedivosti, opremanje dnevnih bolnica i jednodnevnih kirurgija, završni event te troškove voditelja i revizije projekta). Ugovorom o dodjeli bespovratnih sredstava osigurana su sredstva u ukupnom iznosu od 49.824.143,20 kn.

Za plaćanje obveza po navedenim ugovorima u 2020. godini osigurana su sredstva u iznosu od 44.630.564,20 kn u Državnom proračunu Republike Hrvatske za 2020. godinu i projekcijama za 2021. i 2022. godinu na pozicijama Ministarstva zdravstva, Klinički bolnički centar Sestre milosrdnice, na kapitalnom projektu K895004 Operativni program konkurentnosti i kohezije i to na izvoru financiranja 11 Opći prihodi i primici u iznosu od 9.000.000,00 kn, na izvoru financiranja 12 Sredstva učešća za pomoći u iznosu od 5.344.585,00 kn i na izvoru financiranja 563 Europski fond za regionalni razvoj (ERDF) u iznosu od 30.285.979,20 kn.

Dakle, za razliku sredstva u iznosu od 45.713.190,50 kn Ministarstvo zdravstva traži suglasnost za preuzimanje obveza na teret sredstava državnog proračuna Republike Hrvatske u 2021. i 2022. godini.

Člankom 44. stavkom 2. Zakona o proračunu propisano je da proračunski korisnik može preuzeti obveze po ugovoru koji zahtijeva plaćanje u sljedećim godinama uz suglasnost Vlade, a na prijedlog ministra financija (Narodne novine, br. 87/08, 136/12 i 15/15).

Slijedom navedenog, daje se suglasnost Ministarstvu zdravstva, Kliničkom bolničkom centru Sestre milosrdnice za preuzimanje obveza na teret sredstava državnog proračuna Republike Hrvatske u 2021. i 2022. godini u ukupnom iznosu od 45.713.190,50 kn i to u 2021. godini u iznosu od 31.148.333,00 kn i u 2022. godini u iznosu od 14.564.857,50 kn za sklapanje ugovora o nabavi građevinskih radova, usluga stručnog nadzora, projektantskog nadzora i koordinatora zaštite na radu.